Werker sterf ná hy 6 meter ver valŉ Man is Donderdagoggend in Benoni, Gauteng, dood nadat hy deur die dak van ŉ fabriek getrap en ses meter ver geval het. Na wat verneem word, het die man op die dak gewerk. Hy was glo besig om op die dak te loop toe hy op ŉ verswakte gedeelte getrap en deurgeval het. Hy het omtrent ses meter ver geval en op ŉ sementvloer geland. Paramedici van Netcare911 het die man in ŉ poel bloed aangetref. Die man is op die toneel dood verklaar.